Lõuna-Koreas jäi reedel kopteriõnnetuse järel kadunuks seitse inimest, teatasid võimuesindajad.
Õhusõiduk oli just alustanud lendu Dokdo saarelt, kui see ootamatult merre kukkus.
Kopter oli lennanud saarele, et peale võtta vigastatud kalur ja toimetada mees haiglasse.
Lõuna-Korea piirivalvurid ja päästeteenistus otsivad laevadega kadunud inimesi. Kaitseministeerium saatis otsingutele appi kopteri.
Allakukkunud kopter oli Eurocopter EC225, mille valmistanud Euroopa lennukitootja Airbus.
Dokdo saar kuulub piiriäärsete vaidlusaluste saarte hulka ja selle nimi Jaapanis on Takeshima.